**ՆԱԽԱԳԻԾ**

**«ԿՐԹՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Կրթության մասին» 1999 թվականի ապրիլի 14-ի ՀՕ-297 օրենքի (այսուհետ՝ Օրենք) 3-րդ հոդվածի 1-ին մասում`

1. 1.8-րդ կետը շարադրել հետևյալ խմբագրությամբ.

«1.8) **սոցիալական գործընկերություն`** մասնագիտական կրթության և ուսուցման համակարգի ու գործատուների միջև համընդհանուր համաձայնեցված նպատակների իրականացմանը միտված կրթական, աշխատանքային, գործընկերային ու սոցիալական համագործակցության դրսևորման ձև.

1. լրացնել հետևյալ բովանդակությամբ 1.19-րդ կետով.

 **«1.19) ուսումնառության վերջնարդյունք**՝ դասընթացի կամ կրթական ծրագրի ավարտին պահանջվող գիտելիքի, կարողությունների և հմտությունների ամբողջություն.».

1. 3-րդ կետը շարադրել հետևյալ խմբագրությամբ.

 **«3) կրթական ծրագիր՝** ուսումնառության բոլոր բաղադրիչների ամբողջություն, որով սահմանվում են համապատասխան կրթության մակարդակը, ուղղվածությունը, բովանդակությունը և ուսումնառության վերջնարդյունքները.».

1. 31 –րդ կետից հանել «մասնագիտական» բառը.
2. 8.1-րդ կետը ուժը կորցրած ճանաչել
3. 9-րդ կետը շարադրել հետևյալ խմբագրությամբ.

«**քոլեջ`** արհեստագործական և միջին մասնագիտական կրթական ծրագիր իրականացնող ուսումնական հաստատություն․».

1. լրացնել հետևյալ բովանդակությամբ 16.1-րդ կետով.
	1. **որակի գնահատում**`  մասնագիտական ուսումնական հաստատության մասնագիտությունների, կրթական ծրագրերի, ուսուցման մեթոդների, անձնակազմի և կառուցվածքի արդյունավետության գնահատում.»
2. 17-րդ կետը շարադրել հետևյալ խմբագրությամբ՝

«17) **որակի ապահովում**՝ որակի ներքին և արտաքին գնահատման սահմանված չափանիշներին համապատասխան՝ մասնագիտական կամ բարձրագույն կրթության ուսումնական հաստատության և դրա կրթական ծրագրերի մշտադիտարկման, գնահատման և բարելավման շարունակական գործընթաց.».

17․1-րդ կետում «ամփոփիչ ատեստավորում» բառերը փոխարինել «պետական ամփոփիչ ստուգում» բառերով․

1. 17.2-րդ կետը շարադրել հետևյալ խմբագրությամբ.

«17.2) **որակավորումների ազգային շրջանակ (ՈԱՇ)**՝ կրթության համակարգի բոլոր մակարդակներում շնորհվող որակավորումների բնութագրերի ամբողջություն, որն ընդգրկում է կրթության յուրաքանչյուր մակարդակում ուսումնառության արդյունքների կամ մասնագիտական գործունեության համար անհրաժեշտ գիտելիքի, կարողությունների (կոմպետենցիայի) և հմտությունների ընդհանրական բնութագրիչները.».

1. լրացնել հետևյալ բովանդակությամբ 17.3-րդ կետով.

**17.3) ոլորտային որակավորումների շրջանակ (այսուհետ՝ ՈՈՇ)**՝ որակավորումների ազգային շրջանակին համապատասխան՝ որոշակի ոլորտում կրթական մակարդակի համար ուսումնառության վերջնարդյունքները սահմանող որակավորումների խումբ (ցանկ, ամբողջություն).

1. 18-րդ, 181--րդ և 19-րդ կետերը շարադրել հետևյալ խմբագրությամբ.

«18) **ուսումնական հաստատության ինստիտուցիոնալ (այսուհետ՝ ինստիտուցիոնալ) կամ կրթական ծրագրի (այսուհետ՝ ծրագրային) հավատարմագրում**՝ որակի գնահատման գործընթաց, որը հավաստում է տվյալ ուսումնական հաստատության կամ դրա կրթական ծրագրի (կրթական ծրագրերի խմբի) համապատասխանությունը հավատարմագրման սահմանված չափանիշներին.».

18.1) **արհեստավոր՝** անձին շնորհվող կրթության որակավորման աստիճան, որը հավաստում է արհեստագործական մակարդակի (մասնագիտական կրթության առաջին մակարդակի) կրթական ծրագրի ուսումնառության ավարտը.

19) **մասնագետ՝** անձին շնորհվող կրթության որակավորման աստիճան, որը հավաստում է միջին մասնագիտական մակարդակի (մասնագիտական կրթության երկրորդ մակարդակի) կրթական ծրագրի ուսումնառության ավարտը.»

1. 20-րդ կետում՝ «ատեստավորված»  բառը փոխարինել «պետական ամփոփիչ ատեստավորում անցած» բառերով․
2. 21-րդ, 22-րդ, 23-րդ, 25-րդ, 26-րդ կետերում՝ «ատեստավորման» բառերը փոխարինել «պետական ամփոփիչ ստուգման» բառերով։

**Հոդված 2.**Օրենքի 6-րդ հոդվածում`

1) 3-րդ մասի առաջին և երկրորդ պարբերությունները համարակալել և շարադրել հետևյալ խմբագրությամբ.

«3.Պետությունը երաշխավորում է պետական ուսումնական հաստատություններում անվճար ընդհանուր միջնակարգ և մրցութային կարգով անվճար մասնագիտական և բարձրագույն կրթություն: Հայաստանի Հանրապետության երկքաղաքացիները մասնագիտական և բարձրագույն ուսումնական հաստատություններ ընդունվում են Հայաստանի Հանրապետության քաղաքացիների կամ օտարերկրացիների համար Հայաստանի Հանրապետության կառավարության սահմանած կարգով` իրենց ընտրությամբ:

3․1․ Արգելվում է ուսումնական հաստատությունների վճարովի ուսուցմամբ ուսումնառող՝ Արցախի Հանրապետության և Վրաստանի Սամցխե-Ջավախք ու Քվեմո-Քարթլի նահանգներում գրանցված և բնակվող հայազգի, Հայաստանի Հանրապետությունում փախստական ճանաչված, տեղահանված և ապաստան ստացած անձանց, ինչպես նաև ծագումով հայ այն օտարերկրյա քաղաքացիների համար, որոնց մշտական բնակության օտարերկրյա պետությունում ստեղծվել է քաղաքացիների կյանքին կամ առողջությանը սպառնացող արտակարգ իրավիճակ, կիրառել ուսման վարձավճարի ավելի բարձր չափ, քան սահմանված է տվյալ ուսումնական հաստատությունում սովորող Հայաստանի Հանրապետության քաղաքացիների համար:».

2) 3-րդ մասի 3-րդ պարբերությունը համարակալել «3․2» և «նախնական (արհեստագործական), միջին, բարձրագույն և հետբուհական մասնագիտական» բառերը փոխարինել «մասնագիտական և բարձրագույն» բառերով, իսկ 4-րդ պարբերությունը համարակալել «3․3» և հանել «նախնական մասնագիտական (արհեստագործական), միջին» բառերը.

3) 6-րդ մասը շարադրել հետևյալ խմբագրությամբ.

«6. Պետությունը երաշխավորում է կրթության առանձնահատուկ պայմանների կարիք ունեցող անձանց, այդ թվում՝ հաշմանդամություն ունեցող քաղաքացիների ներառական և հավասարապես որակյալ կրթություն ստանալու իրավունքը՝ նրանց համար ապահովելով համապատասխան մատչելի կրթական միջավայր, խելամիտ հարմարեցումներ և համապատասխան աջակցություն։»:

**Հոդված 3.**Օրենքի 9-րդ հոդվածի վերնագիրը և հոդվածի տեքստը «պետական կրթական չափորոշիչները» բառերից հետո լրացնել «և որակավորումների ազգային շրջանակը» բառերով:

**Հոդված 4.**Օրենքի 10-րդ հոդվածում`

1. 1-ին մասի առաջին պարբերությունը ճանաչել ուժը կորցրած․
2. 1-ին մասի երկրորդ պարբերությունը լրացնել հետևյալ բովանդակությամբ 3-րդ կետով.

«3) բարձրագույն կրթություն (հիմնական և լրացուցիչ)։».

1. 3-րդ մասի 1-ին կետում «նախնական մասնագիտական (արհեստագործական)» բառերը փոխարինել «արհեստագործական» բառով,
2. 4-րդ մասը շարադրել հետևյալ խմբագրությամբ.

«4. Ուսումնական հաստատություններում հանրակրթական, մասնագիտական և բարձրագույն կրթության հիմնական ծրագրերի յուրացման ժամկետները որոշվում են սույն օրենքով, կրթական մակարդակները կարգավորող այլ օրենքներով և համապատասխան պետական կրթական չափորոշիչով կամ համապատասխան մակարդակի կրթական ծրագրով:»:

**Հոդված 5.**Օրենքի 12-րդ հոդվածը շարադրել հետևյալ խմբագրությամբ.

|  |  |
| --- | --- |
| **«Հոդված 12.** | **Կրթության  կազմակերպման մեթոդաբանական ձևերը** |

 1. Կրթական ծրագրերը կարող են կազմակերպվել առկա, հեռավար և դրսեկության մեթոդաբանական ձևերով, իսկ մասնագիտական և բարձրագույն կրթության դեպքում նաև՝ լրիվ և մասնակի բեռնվածությամբ։

2. Կրթության բոլոր ձևերի համար նույն կրթական ծրագրերի շրջանակներում գործում է միասնական պետական կրթական չափորոշիչը:»։

**Հոդված 6.**Օրենքի 13-րդ հոդվածի՝

1. 1-ին մասի 2.1-ը կետը ուժը կորցրած ճանաչել, իսկ 3-րդ կետից հանել «միջին» բառը,
2. 2-րդ մասը շարադրել հետևալ խմբագրությամբ՝

«Սույն օրենքին համապատասխան` կրթական ծրագրեր կարող են իրականացվել նաև այլ կազակերպություններում՝ համապատասխան կրթական ծրագրի մակարդակի իրականացման լիցենզիայի հիման վրա՝ օրենսդրությամբ սահմանված կարգով։»։

**Հոդված 7.**Օրենքի 14-րդ հոդվածում`

1. 1-ին մասում «առարկայական ծրագրերով,» բառերից հետո լրացնել «մոդուլային ծրագրերով,»բառը.
2. 3-րդ մասը շարարդրել հետևյալ խմբագրությամբ.

«3. Մասնագիտական կրթության յուրաքանչյուր մակարդակի կրթական ծրագրի և որակավորման համար կրթության պետական կառավարման լիազոր մարմինը կազմում և հաստատում է կրթական ծրագրի նկարագիր՝ դրանց նախնական փորձարկելուց և արդյունավետությունը գնահատելուց հետո։

3.1. Մասնագիտական ուսումնական հաստատությունները, համապատասխան գործատուների մասնակցությամբ և նրանց առաջարկությունների հիման վրա, մշակում և հաստատում են համապատասխան մակարդակի որակավորումն ապահովող կրթական ծրագրի ուսումնամեթոդական փաթեթը (ուսումնական մոդուլներ, ուսումնական պլաններ, ծրագրի իրականացման ձևը)։».

3) 5-րդ մասում «կրթական չափորոշիչով» բառերից հետո լրացնել «, տվյալ մակարդակի կրթական ծրագրի նկարագրով, հաշվի առնելով նաև կրթության կազմակերպման ձևը։».

1. 6-րդ մասում «պարտադիր» բառից հետո լրացնել «պետական» բառը։
2. լրացնել հետևյալ բովանդակությամբ 6.1-րդ կետ.

«6.1. Մասնագիտական կրթության յուրաքանչյուր մակարդակի կրթական ծրագրերի պետական ամփոփիչ ստուգման ձևերը և պարբերականությունը կազմում և հաստատում է մասնագիտական ուսումնական հաստատությունը։».

1. 7-րդ և 8-րդ մասերը ուժը կորցրած ճանաչել։

**Հոդված 8.**Օրենքի 15-րդ հոդվածում`

1. 1-ին մասից հանել  «նախնական մասնագիտական (արհեստագործական), միջին» բառերը.
2. 4-րդ մասում «Նախնական (արհեստագործական), միջին և բարձրագույն մասնագիտական» բառերը փոխարինել «մասնագիտական և բարձրագույն» բառերով, 4-րդ պարբերությունից հանել «միջին» բառը.

**Հոդված 9.** Օրենքի 18-րդ հոդվածի 7-րդ մասում՝

1. առաջին և երկրորդ պարբերությունից հանել «նախնական (արհեստագործական) մասնագիտական կամ միջին» բառերը,
2. երրորդ պարբերությունը ուժի կորցրած ճանաչել։

**Հոդված 10.** Օրենքի 19-րդ հոդվածում՝

1. 1-ին մասում «կրթության առանձնահատուկ» բառերից առաջ լրացնել «հաշմանդամություն ունեցող» բառերը.
2. 3-րդ մասում «ինչպես ընդհանուր հանրակրթական, այնպես էլ հատուկ հաստատություններում` հատուկ ծրագրերով» բառերը փոխարինել «ընդհանուր և հատուկ ուսումնական հաստատությունում» բառերով.

**Հոդված 11.**Օրենքի 21-րդ հոդվածը շարադրել հետևյալ խմբագրությամբ.

|  |  |
| --- | --- |
| **Հոդված 21.** | **Մասնագիտական և բարձրագույն կրթական ծրագրերի իրականացումը** |

1. Մասնագիտական և բարձրագույն կրթական ծրագրերը կազմվում և իրականացվում են որակավորումների ազգային շրջանակի և ոլորտային որակավորումների շրջանակի պահանջներին համապատասխան:
2. Յուրաքանչյուր մակարդակի կրթական ծրագրի և որակավորման համար կրթության պետական կառավարման լիազոր մարմինը կազմում և հաստատում է կրթական ծրագրի նկարագիր, որը ներառում է ծրագրին ներկայացվող հետևյալ ընդհանուր պահանջները.
3. կրթական ծրագրի և որակավորման նպատակը, խնդիրները և ուսումնառության ակնկալվող վերջնարդյունքները.
4. կրթական ծրագրին և որակավորմանը ներկայացվող մուտքային և ելքային (ներառյալ՝ պետական ամփոփիչ ստուգման ձևերը և պարբերականությունը) պահանջները.
5. ուսանողի ուսումնական բեռնվածության ընդհանուր ծավալը՝ արտահայտված կրեդիտներով և ուսումնառության նվազագույն տևողությունը.
6. ծրագրի բովանդակությունը՝ որակավորումն ապահովող դասընթացների կամ մոդուլների ցանկը և յուրաքանչյուր դասընթացին կամ մոդուլին հատկացված կրեդիտը.
7. որակավորման առանձնահատկություններով պայմանավորված համապատասխան գույքի և սարքավորումների նվազագույն պահանջները․
8. շնորհվող որակավորումը և հետագա մասնագիտական գործունեության հնարավոր ոլորտը:
9. Կրթական ծրագրերը երաշխավորում են մասնագիտական կրթության տարբեր մակարդակներում ուսանողների ուսումնառության գործընթացը` ապահովելով կրեդիտների կուտակման և փոխանցման համակարգի կիրարկումը և որակավորման աստիճանների շնորհումը:

4. Մասնագիտական և բարձրագույն կրթության ոլորտային որակավորումների շրջանակը սահմանում է կրթության պետական կառավարման լիազոր մարմինը, բացառությամբ ոստիկանության ոլորտի որակավորումների։

**Հոդված 12.** Օրենքի 22-րդ հոդվածը ուժը կորցրած ճանաչել։

**Հոդված 13.** Օրենքի 23-րդ հոդվածի վերնագիրը և հոդվածը շարադրել հետևյալ խմբագրությամբ.

 «**Հոդված 23. Մասնագիտական կրթությունն ու ուսուցումը**

1. Մասնագիտական կրթությունն ու ուսուցումն իրականացվում են հետևյալ կրթական ծրագրերով.
2. արհեստագործական հիմնական կրթական ծրագիր` արհեստավորի որակավորում.
3. միջին մասնագիտական հիմնական կրթական ծրագիր` մասնագետի որակավորում.
4. արհեստագործական և միջին մասնագիտական լրացուցիչ կրթական ծրագիր՝ ձեռք բերված ուսումնառության արդյունքների վկայագրում (առկայության դեպքում՝ միկրոորակավորում):
5. ՄՈՒՀ-երը կարող են ըստ որակավորումների իրականացնել նաև փորձնական կրթական ծրագրեր:
6. Մասնագիտական   կրթական ծրագրերը իրականացնում են տվյալ մակարդակի լիզենզիա ստացած կազմակերպությունները՝ որակավորումների ազգային շրջանակի 4-րդ, 5-րդ, կրթական մակարդակներին և համապատասխան կրթական ծրագրի նկարագրին բավարարող որակավորված արհեստավոր և մասնագետներ պատրաստելու նպատակով: Կրթության պետական կառավարման լիազորված մարմնի սահմանած դեպքերում և կարգով արհեստագործական կրթական ծրագիր՝ կարող է իրականացվել նաև քրեակատարողական հիմնարկներում։

4. Միջին մասնագիտական կրթական ծրագրի համապատասխան որակավորման ուսումնառությունը բարձր առաջադիմությամբ ավարտած շրջանավարտը կարող է կրթությունը շարունակել բարձրագույն կրթության համապատասխան որակավորման առաջին մակարդակում՝ ձեռք բերված կրեդիտներին համապատախան` լրիվ կամ մասնակի բեռնվածությամբ: Մասնագիտական կրթության ծրագրերի հաջորդական շարունակման կարգը սահմանում է Հայաստանի Հանրապետության կառավարությունը:

5. Մասնագիտական կրթության հետ կապված հարաբերությունները կարգավորվում են սույն օրենքով, եթե այլ բան նախատեսված չէ մասնագիտական կրթության և ուսուցման, կամ ոստիկանական կրթության ոլորտները կարգավորող օրենքներով։»:

**Հոդված 12.** Օրենքի 24-րդ հոդվածում 6-րդ մասից հանել նախնական (արհեստագործական) և միջին» բառերը.

**Հոդված 13.** Օրենքի 36-րդ հոդվածի 1-ին մասում 4-րդ կետը շարադրել հետևյալ խմբագրությամբ.

«4) հաստատում է հանրակրթական, մասնագիտական և բարձրագույն կրթության պետական պատվերը.»

**Հոդված 14.** Օրենքի 37-րդ հոդվածի 1-ին մասում՝

1. 6-ից 10-րդ կետերը շարադրել հետևյալ խմբագրությամբ.

«6) սահմանում է մասնագիտական ուսումնական հաստատությունների մանկավարժական և վարչական պաշտոններին ներկայացվող հիմնական չափանիշները, մասնագիտական ուսումնական հաստատության մանկավարժական աշխատողի թափուր տեղի համար մրցույթի կազմակերպման և անցկացման կարգը, մրցույթ չհայտարարելու դեպքերը․

6.1) կազմում և հաստատում է ոլորտային որակավորումների շրջանակի [չափանիշները](https://www.arlis.am/DocumentView.aspx?docid=144695) և որակավորումների բնութագրերը, յուրաքանչյուր մակարդակի կրթական ծրագրի և որակավորման համար կրթական ծրագրի նկարագրերը.

7) ձևավորում է կրթական որակավորումների ոլորտային շրջանակը.

8) մշակում է հանրակրթական, մասնագիտական և բարձրագույն ուսումնական հաստատությունների պետական պատվերը.

9) հաստատում է պետական և հավատարմագրված ոչ պետական ուսումնական հաստատությունների կրթական ծրագրերով և որակավորումներով ընդունելության կարգը.

10) հաստատում է մասնագիտական ուսումնական հաստատությունների ուսանողների ընթացիկ գնահատման, քննությունների ու ստուգարքների անցկացման և հաջորդ կուրս փոխադրման, ինչպես նաև պետական ամփոփիչ ստուգման կազմակերպման և անցկացման, վերահանձման, պետական որակավորող հանձնաժողովի ձևավորման կարգը․».

1. 12.1-րդ կետից հանել «նախնական մասնագիտական (արհեստագործական), միջին» բառերը։

**Հոդված 15.** Օրենքի 37.1-րդ հոդվածի վերնագրում, 1-ին և 2-րդ մասերում «, նախնական մասնագիտական (արհեստագործական) և միջին» բառերը փոխարինել ***«****և****»*** տառով.

**Հոդված 16.**Օրենքի 40-րդ հոդվածում՝

1. 2-րդ մասը «օրենքին,» բառից հետո լրացնել «համապատասխան ոլորտը կարգավորող  օրենքին,» բառերով.
2. 4-րդ մասի երկրորդ նախադասությունում «սահմանվում են» բառերից հետո լրացնել «համապատասխան ոլորտը կարգավորող օրենքով և» բառերը։

**Հոդված 17.** Օրենքի 41-րդ կետը շարադրել հետևյալ խմբագրությամբ

|  |  |
| --- | --- |
| **«Հոդված 41.** | **Կրթական գործունեության լիցենզավորումը** |

1. Սույն օրենքով նախատեսված կրթական ծրագրերը և նախադպրոցական ծառայությունը կարող են իրականացվել հանրակրթական, մասնագիտական և բարձրագույն կրթության մակարդակի համապատասխան կրթական ծրագրի իրականացման իրավունքի, ինչպես նաև յուրաքանչյուր աստիճանի ու որակավորումների համար լիցենզիայի հիման վրա՝ Կառավարության սահմանած կարգով ու պայմաններում։
2. Կրթության համապատասխան մակարդակներում կրթական ծրագրի իրականացման իրավունքի տրամադրման նախապայման է՝
3. կրթական գործունեություն իրականացնելու համար անհրաժեշտ շենքի և ուսումնական տարածքի առկայությունը, որի նկատմամբ ուսումնական հաստատությունը ունի սեփականության կամ օգտագործման իրավունք.
4. ուսումնական գործընթացին օժանդակող լսարանային, լաբորատոր, սպորտային և գրադարանային համապատասխան հագեցվածությամբ տարածքների առկայությունը՝ սանիտարահիգիենիկ և տեխնիկական անվտագության նորմերին համապատասխան․
5. ուսումնաարտադրական և գործանական ուսուցման գործընթացին օժանդակող տարածքների և բազաների առկայությունը՝ սանիտարահիգիենիկ և տեխնիկական անվտանգության նորմերին համապատասխան․
6. ուսումնական հաստատության հինգ տարվա ռազմավարական ծրագրի առկայությունը։
7. Կրթության համապատասխան մակարդակի յուրաքանչյուր աստիճանի ու որակավորման համար լիցենզիան տալիս է կրթության պետական կառավարման լիազորված մարմինը՝ հետևյալ նախապայմանները ապահովելու դեպքում՝
8. տվյալ կրթական աստիճանի կամ որակավորման ուղղվածությանը համապատասխան ուսումնական գույքի և սարքավորումների, գրադարանային-տեղեկատվական համակարգի առկայությունը.
9. տվյալ կրթական ծրագիրն ապահովող փաստաթղթերի և ուսումնամեթոդական փաթեթի առկայությունը.
10. տվյալ կրթական ծրագրի աստիճաններում ուսուցում ապահովելու համար անհրաժեշտ մանկավարժական և ուսումնաօժանդակ աշխատողների առկայությունը։
11. Ուսումնական հաստատությանը տրված համապատասխան մակարդակի կրթական ծրագրի կամ որակավորման կրթական ծրագրի գործողությունը կարող է դադարեցվել և լիցենզիան ուժը կորցրած ճանաչվել լիազոր մարմնի կողմից, եթե՝
12. ուսումնական հաստատությունը այդ մասին դիմում է ներկայացրել.
13. լիցենզիա ստանալու համար ներկայացված փաստաթղթերում հայտնաբերվել է լիցենզիան տալու համար էական նշանակություն ունեցող կեղծ կամ խեղաթյուրված տեղեկատվություն.
14. ուսումնական հաստատությունը լուծարվել կամ գործունեությունը դադարեցրել է.
15. առկա են օրենքով նախատեսված այլ դեպքեր։
16. Լիցենզավորման, լիցենզիայի գործողության կասեցման, դադարեցման, բողոքարկման և այլ իրավահարաբերությունները կարգավորվում են լիցենզավորման և կրթության համապատասխան մակարդակի իրավահարաբերությունները կարգավորող օրենքներով և նորմատիվ իրավական այլ ակտերով։»։

**Հոդված 18.**Օրենքի 42-րդ հոդվածը շարադրել հետևյալ խմբագրությամբ.

|  |  |
| --- | --- |
|  **«Հոդված 42.** | **Պետական հավատարմագրումը** |

1. Մասնագիտական և բարձրագույն կրթության ինստիտուցիոնալ և ծրագրային հավատարմագրումն իրականացնում են որակի գնահատման կամ հավաստման կառույցները։ Ինստիտուցիոնալ և ծրագրային հավատարմագրման կարգը, պահանջները, չափանիշները և ժամկետները լիազոր մարմնի ներկայացմամբ հաստատում է Կառավարությունը:
2. Մասնագիտական և բարձրագույն կրթության ուսումնական հաստատության մասնաճյուղերը հավատարմագրվում են ընդհանուր հիմունքներով` մասնաճյուղ ունեցող մասնագիտական ուսումնական հաստատության հայտի հիման վրա։
3. Ծրագրային հավատարմագրումը իրականացվում է ըստ մասնագիտական և բարձրագույն կրթության իրականացրած մասնագիտական կրթական ծրագրերի։ Այդ նպատակով, ուսումնական հաստատույթունը կարող է Կառավարության սահմանված կարգով՝
4. դիմել մասնագիտացված կառույցի.
5. իրականացնել համապատասխան որակավորման կրթական ծրագրի ինքնագնահատում և արդյունքները ներկայացնել մասնագիտացված կառույցին։
6. Ինստիտուցիոնալ հավատարմագրման ընթացքում կրթական ծրագրերի ինքնագնահատման սահմանված չափանիշներին համապատասխանելու դեպքում մասնագիտացված կառույցը կայացնում է տվյալ ուսումնական հաստատության ինստիտուցիոնալ և համապատասխան որակավորման կրթական ծրագրերի հավատարմագրման մասին որոշում։
7. Ինստիտուցիոնալ հավատարմագրում ստացած ուսումնական հաստատությունները և դրանց ծրագրային հավատարմագրում ունեցող կրթական ծրագրերը գրանցվում են մասնագիտական և բարձրագույն կրթության ուսումնական հաստատությունների և դրանց կրթական ծրագրերի Հավատարմագրման պետական գրանցամատյանում, որը վարում է Կառավարության ստեղծած որակի գնահատման կամ հավաստման մասնագիտացված կառույցը:
8. Պետությունն ապահովում է մասնագիտական և բարձրագույն կրթության ուսումնական հաստատությունների ու դրանց կրթական ծրագրերի hավատարմագրման չափանիշների և տվյալների միջազգային փոխճանաչելիությունը և համադրելիությունը, ինչպես նաև hավատարմագրված ուսումնական հաստատությունների և դրանց կրթական ծրագրերի վերաբերյալ տվյալների հասանելիությունը միջազգային հարթակներում։

9. Պետական հավատարմագրման վկայականը հաստատում է ուսումնական հաստատության իրականացրած կրթական ծրագրերի մակարդակը, դրանց որակավորումների վերջնարդյունքների և շրջանավարտների որակի համապատասխանությունը։»։

10. Լիցենզիա և պետական հավատարմագրման վկայական շնորհելու կամ այդ փաստաթղթերում փոփոխություններ կատարելու դեպքում գանձվում է պետական տուրք` «Պետական տուրքի մասին» Հայաստանի Հանրապետության օրենքով սահմանված կարգով և չափերով:

**Հոդված 19.** Օրենքի 44-րդ հոդվածը շարադրել հետևյալ խմբագրությամբ.

«**Հոդված 44. Ուսումնական հաստատության ավարտական փաստաթղթերը**

1. Կրթության ծրագրի մակարդակների և որակավորման աստիճանների ավարտին և պետական ամփոփիչ ստուգման դրական արդյունքի հիման վրա համապատասխան ուսումնական հաստատությունը անձին շնորհում է տվյալ աստիճանը կամ որակավորումը հավաստող փաստաթուղթը՝ ատեստատ, վկայական, դիպլոմ և դրանց ներդիրները։
2. Կրթական ծրագրերի ավարտական փաստաթղթերի տեսակները և տրամադրման պայմանները սահմանվում է կրթության համապատասխան մակարդակը կարգավորող օրենքներով։
3. Կրթական ծրագրերի ավարտական փաստաթղթերի պատվիրման, բաշխման, լրացման, հաշվառման, գրանցման, պահպանման կարգը, այդ թվում՝ զինվորական կրթության փաստաթղթերի առանձնահատկությունները, ինչպես նաև ակադեմիական տեղեկանքի ձևը հաստատում է Կառավարությունը։
4. Անձին շնորհված մասնագիտական կրթության որակավորումները ճանաչվում և գնահատվում են այդ բնագավառում Հայաստանի Հանրապետության վավերացրած կոնվենցիաների, Հայաստանի Հանրապետության և օտարերկրյա պետությունների միջև կնքված միջազգային պայմանագրերի և այլ իրավական ակտերի համաձայն՝ իր գործառույթներում անկախ մասնագիտացված կառույցի տված տեղեկատվության (խորհրդատվության) հիման վրա։ Այն դեպքերում, երբ անձի ձեռք բերված որակավորումը չի կարող ապացուցվել փաստաթղթի միջոցով, ապա որակավորման ճանաչման գործընթացն իրականացվում է լիազոր մարմնի սահմանած կարգով:»

**Հոդված 20.** Օրենքի 45-րդ հոդվածը լրացնել հետևյալ բովանդակությամբ 5-րդ մասով.

«5. Մասնագիտական ուսումնական հաստատությունների սեփականության հետ կապված հարաբերությունները կարգավորվում են սույն օրենքով, եթե այլ բան նախատեսված չէ մասնագիտական կրթության ոլորտը կարգավորող օրենքով:»:

**Հոդված 22.**Օրենքի 46-րդ հոդվածը՝

1. 6-րդ մասի երկրորդ պարբերության 2-րդ կետը «օրենսդրությամբ չարգելված» բառերից հետո լրացնել «ձեռնարկատիրական» բառը.
2. Լրացնել հետևյալ բովանդակությամբ 6.1-ին մասով.

«6.1. Կրթության համապատասխան մակարդակները կարգավորող օրենքներով կարող են սահմանվել կրթության ֆինանսավորման այլ համակարգեր և ձևեր:»:

**Հոդված 23.**Օրենքի 49-րդ հոդվածում՝

1. 2-րդ մասը «համաձայնության» բառից հետո լրացնել «՝ բացառության կրթական ծրագրի շրջանակում նախատեսված կամ աշխատանքի վրա հիմնված ուսումնառության տեսակներով կրթության կազմակերպման դեպքերի» բառերը
2. 6-րդ մասը շարադրել հետևյալ խմբագրությամբ.

 «6. Պետական մասնագիտական և բարձրագույն ուսումնական հաստատությունների սովորողները կրթաթոշակ են ստանում Հայաստանի Հանրապետության կառավարության սահմանած կարգով և չափերով։ Ուսանողական կրթաթոշակի տրամադրման առանձնահատկությունները սահմանվում են մասնագիտական կամ բարձրագույն կրթության մակարդակները կարգավորող օրենքով։».

1. 8-րդ մասը շարադրել հետևյալ խմբագրությամբ.

 «8. Մասնագիտական և բարձրագույն կրթության ուսումնական հաստատությունների սովորողներն իրավունք ունեն տվյալ կամ այլ հաստատությունում վճարովի հիմունքներով ստանալու մեկից ավելի մասնագիտություն` համաձայն տվյալ կրթության մակարդակը կարգավորող օրենքի։

1. 9-րդ մասում «ատեստավորումը» բառը փոխարինել «պետական ամփոփիչ ստուգումը» բառերով․
2. 10-րդ մասը շարադրել հետևյալ խմբագրությամբ.

«10. Ոչ պետական մասնագիտական կամ բարձրագույն կրթության ուսումնական հաստատությունների նախորդ տարիների շրջանավարտներն իրավունք ունեն ստանալու պետական նմուշի ավարտական փաստաթուղթ՝ մինչև 2023-2024 ուսումնական տարվա ավարտը մասնակցելով պետական և ոչ պետական հավատարմագրված ուսումնական հաստատություններում՝ ըստ մասնագիտությունների կազմակերպվող պետական ամփոփիչ ստուգման գործընթացին`  կրթության պետական կառավարման լիազորված մարմնի սահմանած կարգով։»:

**Հոդված 26․ Եզրափակիչ և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ սույն օրենքի 11-րդ հոդվածի, 13-րդ հոդվածով նախատեսված օրենքի 23-րդ հոդվածի 4-րդ մասի, 17-րդ, 18-րդ հոդվածների, որոնց դրույթները ներդրվում են համաձայն Կառավարության հաստատած գործողությունների պլանի և ժամանակացույցի՝ ոչ ուշ, քան մինչև 2025 թ․ հուլիսի 31-ը։
2. Միջին մասնագիտական ուսումնական հաստատությունների բարձր առաջադիմություն ցուցաբերած շրջանավարտները կարող են կրթությունը շարունակել բարձրագույն ուսումնական հաստատություններում համապատասխան մասնագիտությամբ` երկրորդ կուրսում` հեռակա ուսուցմամբ, իսկ այն մասնագիտություններով, որոնց համար Օրենքի 14-րդ հոդվածի 8-րդ մասին համապատասխան նախատեսված չէ հեռակա ուսուցման կրթության ձևը՝ երկրորդ կուրսում` առկա ուսուցմամբ։ Միջին մասնագիտական ուսումնական հաստատությունների բարձր առաջադիմություն ցուցաբերած շրջանավարտների` բարձրագույն ուսումնական հաստատություններում համապատասխան մասնագիտությամբ կրթությունը շարունակելու կարգը սահմանում է Հայաստանի Հանրապետության կառավարությունը: